Romec Metall OÜ meeskonda võib kirjeldada kui usinat ja kokkuhoidvat mesilasperet, kellel on üks ja sama siht silme ees – parima kvaliteediga professionaalne töö. Ettevõtte kollektiiv koosneb suure töötahtega töömesilastest, kelle igapäevatööd saadab muhe huumor.
#000000
Aare, kes eelnevalt töötas konkurendi juures, jõudis Romec Metalli läbi praeguse töökaaslase Sveni. Hea sõna ettevõtte kohta levis tutvusringkonnas kiirelt. Aare esimeseks proovikiviks oli objekt Soomes, millega ta edukalt hakkama sai ning praeguseks jookseb ettevõttes juba seitsmes tööaasta. Ta toob välja, et sõbralik kollektiiv ning vaheldusrikas töö on just see, mis on teda ettevõttes hoidnud: ,,Seltskond on kõige parem! Põnev ja pingevaba töö, mis kulgeb mõnusa aasimise ja huumori saatel. Meeskond on vastutulelik ning võimaldab vajadusel ka vabu päevi.’’
#000002
Lauri jõudis Romec Metalli meeskonda oma onu, Aivo (ettevõtte juht) kutsel. Varasemalt töötas ta ehitusel ning õppis metsandust. Kuigi vahepeal viis elurada Lauri teisele ametikohale, leidis ta ikkagi tee tagasi ning on nüüdseks ettevõttes töötanud ligi 14 aastat. Võib öelda, et meeskond ja meeldiv töökeskkond on see, mis tõid ta tagasi Romec Metalli. ,,Meile on tagatud korralikud ning kvaliteetsed töövahendid ja -riided. Töö on oma olemuselt väljakutseid pakkuv. Palju on objekte, mida teeme esimest korda – alati on midagi uut õppida. Töötajatele on korralikud puhkeruumid, piljard ja isegi sauna kasutamise võimalus. Vahel korraldame meeskonnaga piljarditurniire,’’ sõnab Lauri.
#000003
Arhitekti ja põllumehena kätt katsetanud Tauri jõudis ettevõttesse samuti läbi tutvuste. Tauril on sisse elamine olnud eriti sujuv, sest meeskonnas on ka tema vend Lauri ning õemees Kristjan. Just Kristjan tegi Taurile ettepaneku minna ettevõtte juhi Aivo jutule, kes on ühtlasi ka Tauri onu. Aivo kutsus juba järgmisel päeval mehe proovipäevale ning praeguseks ettevõtte värskeim töömees on olnud uuel ametikohal veidi üle kolme kuu. Meeskonna abivalmidus ja eelnev kokkupuude keevitamisega on teda palju aidanud ning iga päev toob üha uusi väljakutseid, kogemusi ja arenguvõimalust. ,,Ettevõte on toetav ja arvestav oma tööliste suhtes. Iga hommik on töölisi ootamas tasuta kohv ning tööpäeva sisse on arvestatud mõistlikud puhkepausid. Töö on hästi tasustatud, ei ole rutiinne ning komandeeringud pakuvad mõnusat vaheldust, ’’ jätkub Tauril ainult kiidusõnu.
#000005
Varasemalt Soomes töötanud Gunnarini jõudis hea sõna Romec Metalli meeskonna kohta läbi sõbra Sveni. Kuna mehed olid ka varem koos töötanud ja hindasid sama tööeetikat, tuli Gunnar Aivo jutule. Kuigi parasjagu töömehi ei vajatud, võttis Aivo Gunnari avatud kätega vastu. ,,Aivo tutvustas mulle uut tööhoonet ning juba järgmisel päeval olid tunked seljas,’’ meenutab Gunnar, kes praeguseks teinud Romec Metallis metallitööd juba üle üheksa aasta. ,,Minu jaoks on oluline stabiilsus – tööd on alati,’’ lisab ta. Ettevõtte paindlikkus võimaldada pikemaid tööpäevi ning vajadusel ka vabu päevi, luba kasutada töövahendeid isiklike tegevuste tarbeks ning sõbralik ja hea huumorisoonega kollektiiv on hoidnud teda motiveerituna.
#000007
Kogu Romec Metalli kollektiiv hindab eelkõige mõnusa huumori saatel kulgevat tööd. Abivalmidus ja heatahtlikkus teineteise suhtes on väga oluline. Meeskond toimib põhimõttel üks kõigi ja kõik ühe eest.
#000009
Meeskonnas on au sees huumor, kuid kahtlemata olulisemal kohal on teha oma tööd kvaliteetselt. Selleks, et meeskonda paremini sulanduda, peab eelkõige olema motiveeritud ning tahtma areneda ja õppida uusi asju.
#000012